Breithiúnas na Cúirte (an Tríú Dlísheomra) an 22 Meitheamh 2023 — Poblacht Chónaidhme na Gearmáine (C-6/21 P), Poblacht na hEastóine (C-16/21 P) v Pharma Mar SA, an Coimisiún Eorpach
(Cásanna Uamtha C-6/21 P agus C-16/21 P)1
(Achomharc — Sláinte phoiblí — Táirgí íocshláinte lena n-úsáid ag an duine — Rialachán (CE) Uimh. 726/2004 — Diúltú údarú margaíochta a dheonú le haghaidh táirge íocshláinte lena úsáid ag an duine — Aplidin — plitidepsine — An Ghníomhaireacht Leigheasra Eorpach (EMA) — Neamhchlaontacht saineolaithe de chuid grúpa comhairleach eolaíoch (GSC) — Beartas na Gníomhaireachta Leigheasra Eorpaí maidir le leasanna iomaíocha de chuid chomhaltaí na gcoistí agus saineolaithe eolaíocha a láimhseáil — An coincheap “cuideachta chógaisíochta” — Raon feidhme an eisiata i bhfabhar “institiúidí taighde” — An coincheap “táirgí in iomaíocht”)
Teanga an cháis: an Béarla
Páirtithe
Achomharcóirí: Poblacht Chónaidhme na Gearmáine (C-6/21 P) (ionadaithe: J. Möller agus S. Heimerl ar dtús, agus ag J. Möller agus P.-L. Krüger, Gníomhairí, ina dhiaidh sin), Poblacht na hEastóine (C-16/21 P) (ionadaí: N. Grünberg, Gníomhaire)
Páirtithe eile sna himeachtaí: Pharma Mar SA (ionadaithe: M. Merola agus V. Salvatore, avvocati), an Coimisiún Eorpach (ionadaithe: L. Haasbeek agus A. Sipos, Gníomhairí)
Idiragraithe mar thaca leis an achomharcóir (C-6/21 P): Ríocht na hÍsiltíre (ionadaithe: M. K. Bulterman, J. Langer agus C.S. Schillemans, Gníomhairí), an Ghníomhaireacht Leigheasra Eorpach (EMA) (ionadaithe:  S. Drosos, H. Kerr agus M. S. Marino, Gníomhairí)
Idiragraithe mar thaca leis an iarratasóir (C-16/21 P): Poblacht Chónaidhme na Gearmáine (ionadaithe: J. Möller agus S. Heimerl ar dtús, agus ag J. Möller agus D. Klebs ina dhiaidh sin, agus, ar deireadh, J. Möller agus P.-L. Krüger, Gníomhairí), Ríocht na hÍsiltíre (ionadaithe: M. K. Bulterman, J. Langer agus C.S. Schillemans, Gníomhairí), an Ghníomhaireacht Leigheasra Eorpach (EMA) (ionadaithe:  S. Drosos, H. Kerr agus M. S. Marino, Gníomhairí)
An chuid oibríochtúil
Cuirtear breithiúnas Chúirt Ghinearálta an Aontais Eorpaigh an 28 Deireadh Fómhair 2020, Pharma Mar v an Coimisiún (T-594/18, nár foilsíodh, EU:T:2020:512), ar neamhní.
Déantar Cás T-594/18 a tharchur ar ais chuig Cúirt Ghinearálta an Aontais Eorpaigh.
3)    Forchoimeádtar na costais.
____________
1 IO C 110, 29.3.2021
IO C 148, 26.4.2021